2-اکتوبرگه اوتر کیچه ‌سی فرانسه‌ نینگ شمال - شرقیده جایلشگن مولوز شهریده‌ گی تورر- جای بنالریدن بیریده یوز بیرگن یانغین عاقبتیده بیش کیشی اولدی، سکّیز کیشی یره لندی.
هلاک بولگنلرنینگ اوچ نفری تورک ملتیگه منسوب.
یانغیننی قصدن چیقریلگنلیکده عیبلنیب قولگه آلینگن شخص تیرگاو جریانیده اوز عیبیگه اقرار بولدی.
فرانسه میدیا‌سیده ترقه ‌تیلگن خبرلرگه کوره‌، 28 یاشده بولگن و اوشه‌ بناده استقامت قیلگن شخص یانیب تورگن سگرتنی بنانینگ ایچیگه آتیب یوبارگن و یانغین یوز بیریشی گه سبب بولگن.
محلي DNA روزنامه ‌سی، عیبلنووچی نینگ افاده‌ بیریشی اوچون قاره لاوچیلیک که تاپشیریلگنینی یازدی.
مولوز شهر قاره لاوچیسی دومینیک الزیری؛
«یانغین نینگ قصدن چیقریلگنینی تخمین قیلیه میز. قولیمیزده‌گی دلیللر بونی اثباتلب توریبدی»، دیدی.
عیبلنووچی شخص بوندن آلدین هم قصدن اوت قوییش و اویگه باسقین اویوشتیریش کبی بیر قنچه‌ جنایتلرگه قول اورگنی انیقلندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
